Vallensbæk Stationstorv

**\* et godt sted at bo 19. august 2019**

**Arbejdsnotat og referat fra**

afdelingsbestyrelsesmøde nr. 16 onsdag **den 14. august 2019 kl. 10,30 - 12,00**

Mødet blev holdt i fælleslokalet, Vallensbæk Stationstorv 3.

Referat: Peder

Deltagere: Peder, Gert, Marianne, Jørgen A, Jørgen B, Jørgen P.

Afbud fra Lene (ferie)

Michael, Ejendomskontoret deltog under punktet

Status igangværende opgaver og kommende projekter, som vi indledte mødet med.

**Dagsorden:**

Status igangværende opgaver og kommende projekter sammen med Michael, Ejendomskontoret

Peder indledte med at sige, at ferieperioden var forløbet meget fint.

Michael fortalte, at beboerappen nu var sat delvis i gang. På Stationstorvet havde der været mange oprettelser, men det har knebet lidt med at levere chokolade til alle.

Siden mødet den 18. juni har vi ikke hørt mere med hensyn til CTS. (Central tidsfaktor styring). Det skyldes til dels ferieperioden. Jan Ingrisch har nu sendt rekvisition, så vi inden for overskuelig fremtid kan blive koblet på fælles CTS system og begynde at regulere anlægget.

Der blev stillet spørgsmål om varme. Beboerne oplever, at der ikke er varme i gulvet på badeværelset. Michael kom med en god forklaring. Der bliver ikke lukket for varmen, men "droslet" ned, så det svarer til 21 grader 1 meter oppe og reguleres efter ude temperaturen. Det vil derfor opleves, som om der er lukket. (eller noget i den retning).

Gelænder i Stormgade er nu gennemført. Meget flot arbejde af de herrer Jørgen B og Johnni Sand. Den samlede pris blev på kr. 6.059 (for den ene side) mod budget på ca. kr. 38.000 for begge.

Forbrug af henlæggelser, herunder el-scooter parkering, depotrum lægges sammen med køkken, lukning af Stormgade og emhætter er med på budget for 2020. Orientering til beboerne, så de ikke behøver sende forslag herom til afdelingsmødet.

Michael undersøger om aftalen om trappevask hver anden uge i de tre opgange er på plads.

Vi opsiger aftalen om rengøring af glas omkring fællesareal og på svalegange. Vi prøver selv at klare det fremover.

Servicerammer er nu klar efter to års arbejde. Michael oplyste, at materialet skal sendes til Bo til godkendelse og registrering under afdelingens dokumenter. (KAB)

Regning fra Svend Mærsk for vinduespolering fælleslokale blev drøftet. Michael undersøger hvorfor der er dukket en regning op fra maj måned.

Forslag fra Jørgen B og Johnni Sand om dørtryk ved hovedindgang, og sikkerhed på rampe og køreveje blev kort drøftet. Vi samler det i notat til Michael, som tager kontakt til Søren Wagner, Centret.

Storskraldsordning eller mangel på samme blev nævnt. Vi betaler sandsynligvis for deltagelse i ordningen uden afhentning. Den 13. august var der møde på Rådhuset om Plan for affald 2019-2030. Oplæg blev udleveret til interesserede. Generelt må vi sige, at vi er helt opdateret på sortering m.m.

Der er nogle beboere, som selv har opsat skillevæg, men endnu ikke har modtaget godkendelse fra KAB selv om der for lang tid siden er foretaget syn (Flemming). Besked til Michael.

**F: Godkendelse af referat fra sidste møde.**

Arbejdsnotat og referat fra møde nr. 15 den 10. april 2019 blev godkendt og underskrevet.

**F: Orientering fra formanden og følgende emner:**

Organisationsbestyrelsesmøde møde den 11. juni, hvor der blev talt om udlejningsregler, kommunikation og hjemmeside.

Repræsentantskabsmøde den 24. juni, som blev holdt i vores lokaler. På mødet udtrådte Peder fra Organisationsbestyrelsen. Der er tidligere orienteret om at Preben, Højstrupparken blev valgt til organisationsbestyrelsen og som næstformand.

Der er sendt kommentarer til regnskab første halvår 2019 til Mick, Økonomi, KAB. Regnskabet følger nogenlunde budgettet. Vi afventer svar.

For udlejning 1. halvår fælleslokale og gæsteværelse er der afregnet kr. 13.500.

Procedure og kriterier for genudlejning er nu aktuel igen efter at lejligheden 3K er blevet ledig. Vi retter ny henvendelse til Finn Larsen for at høre, om lister er blevet ajourført, så vi kan komme videre.

(Finn Larsen, KAB har oplyst:

*at lejligheden 3K ikke er opsagt endnu, afventer skifteretten. Først derefter kan genudlejning sættes i gang. Har tydeliggjort vores ønsker til ny lejer.*

*Udlejningen går nu i gang med at ajourføre lister.*

*Vi kan i gangsætte proces med genudlejning - det tager vi et særskilt møde om i oktober måned. Aftalen vedlægges til orientering.*

*Alle har ret til at fremleje bolig. For os gælder dog særlige regler, som er de samme som kriterier for genudlejning. Fremlejetager skal godkendes af Boligtilbudsudvalget.)*

Afdelingsmødet den 18. september

Indkaldelsen blev kommenteret, udsendes snarest.

Skabelon forslag til afdelingsmødet anvender vi ikke, men gør opmærksom på opstilling ved fremsendelse af indkaldelse.

Køreplanen for afdelingsmødet blev gennemgået, vedlægges referatet.

Evt. indlæg på 8-10 minutter fra Katja og FN Verdensmål.

**F: Aktuelle punkter sendt til formanden**

*Ingen*

**F: Næste møde og værter**

Peder foreslog, at næste møde bliver onsdag den 6. november og at vi holder mødet sammen med Vallensbæk Senior Park på forsøgsbasis. Målet er at nedbringe antallet af møder og dermed også referater. Mange emner er fælles. Der er dog nogle forhold omkring, referater, forretningsorden m.m, som vi skal have tænkt ind, hvis det er på den måde, vi skal holde møder det kommende år. Vi tager det op med VSP den 21. august.

**Forslag til mødedatoer i 2019**

6. november - nærmere herom efter mødet i VSP.

**F: Eventuelt**

Der var også kommet et forslag fra Jørgen B og Johnni Sand om regnvandsbeholder. Sættes på hold indtil videre.

Torsdag den 22. august kl. 11.00 er der orientering og fremvisning for et hold fra (vistnok Hillerød). Gert og Peder har fornøjelsen. Marianne hjælper med at købe ind og dække bord.

Torsdag den 22. august efter fælles frokost er der rejseforedrag med John Andreasen. Der serveres kaffe og Sangria.

**Kalender**

**Onsdag 18. september kl. 17.00 Afdelingsmøde Vallensbæk Stationstorv**

Onsdag 6. november kl. 10,30-12 Møde afdelingsbestyrelsen og VSP

Vallensbæk, den 19. august 2019

Vallensbæk Stationstorv

Peder

Godkendt xx / x 2019

Marianne Johansen Gert Ehrhorn Peder Chr. Kornum

Jørgen Bresson Jørgen Anthoni Lene Kümpel

Jørgen P. Nielsen